SHBA, McConnell shtyn votimin për pagesat ndaj familjeve për COVID-in
Udhëheqësi i shumicës republikane në Senat kërkoi ndërkohë që senatorët të anashkalojnë veton e Presidentit Trump ndaj një projektligji prej 740 miliardë dollarësh për mbrojtjen.
Udhëheqësi i shumicës së Senatit amerikan Mitch McConnell të martën i kërkoi Senatit të anashkalojë veton e Presidentit Donald Trump ndaj një projektligji prej 740 miliardë dollarësh për politikat e mbrojtjes, duke thënë se plani i financimit të ushtrisë amerikane nuk mund të lejohet të dështojë. Senati u mblodh të martën në një sesion të pazakontë fundviti për të diskutuar nëse do të anashkalohet vetoja e Presidentit dhe për të peshuar nëse do të rritet stimuli i drejtpërdrejtë financiar për amerikanët e goditur nga pandemia. Disa orë para kësaj, Presidenti Trump kritikoi udhëheqësit e Partisë së tij Republikane në Twitter, duke i quajtur ata "të dobët" dhe "të lodhur", një përpjekje e dukshme kjo për të bërë që Senati të rrisë ndihmën pët pandeminë nga 600 në 2,000 dollarë dhe të mbështesë veton e tij ndaj projektligjit të mbrojtjes. McConnell, kreu i shumicës republikane në Senat, refuzoi të shtronte për shqyrtim kërkesat e zotit Trump për projetligjin e mbrojtjes. tha ai. " Megjithatë, senatori McConnell u përpoq të bënte kompromis me kërkesat e tjera të Presidentit Trump. Ndonëse bllokoi shqyrtimin menjëherë të një projektligji për të rritur pagesat e ndihmave nga 600 në 2,000 dollarë për familjet amerikane, ai la të kuptohej se Senati të paktën do të shqyrtonte çështjet e ngritura nga zoti Trump: vënien e kufizimeve ndaj kompanive të mëdha të teknologjisë dhe integritetin e zgjedhjeve. tha ai. Me afrimin e festës së Vitit të Ri dhe me Kongresin e ri që do të bëjë betimin të dielën, ligjvënësit kanë shumë pak kohë për të vepruar. Një paketë e kombinuar që përfshin 892 miliardë dollarë për koronavirusin dhe 1.4 trilion dollarë shpenzime buxheti dhe që presidenti Trump i ktheu në ligj të dielën, përmban 600 dollarë pagesa për familjet e goditura rëndë nga koronavirusi. Republikanët në Kongres në shumicën e tyre i kanë qëndruar në krah presidentit Trump gjatë katër viteve të trazuara, gjatë të cilave ai u bë fokusi i një hetimi për ndërhyrjen ruse në zgjedhjet e 2016-s dhe u vu në shënjestër të kritikave për mënyrën e trajtimit të pandemisë së koronavirusit, që ka vrarë 333,000 njerëz në Shtetet e Bashkuara. Presidenti Trump, i cili duhet të largohet nga Shtëpia e Bardhë pas 22 ditësh, është i zemëruar që ligjvënësit e partisë së tij nuk e kanë mbështetur plotësisht në pretendimet e tij për mashtrim zgjedhor që ai thotë se i solli humbjen në zgjedhjet e nëntorit ndaj demokratit Joe Biden.